ОШ „ЂУРА ЈАКШИЋ“

Ул. Раваничка бр.3

35250 Параћин

Дел.број: 162

06.02.2018.

На основу члана 60 став 1 тачка 2 Закона о јавним набавкама (Сл.гласник РС“ бр.124/2012,14/2015 и 68/2015) , ОШ „Ђура Јакшић“ у Параћину објављује:

**ПОЗИВ ЗА ПОДНОШЕЊЕ ПОНУДА ЗА НАБАВКУ УСЛУГЕ ПРЕВОЗА УЧЕНИКА**

**Назив наручиоца:**

Основна школа „Ђура Јакшић“; Параћин

**Адреса наручиоца**:

Раваничка бр.3,35250 Параћин

**Интернет страница наручиоца:**

[www.djurajaksic-paracin.edu.rs](http://www.djurajaksic-paracin.edu.rs)

**Врста наручиоца:**

Просвета- буџетски корисник

**Врста поступка јавне набавке**

Јавна набавка мале вредности

**Врста предмета:**

Предмет јавне набавке, број1/2018 су услуге превоза ученика за период од 01.03.2018. године до 28.02.2019. године

**Критеријуми, елементи критеријума за доделу уговора:**

Избор најповољније понуде ће се извршити применом критеријума најнижа понуђена цена без ПДВ-а

**Начин преузимања конкурсне документације, односно интернет адреса где је конкурсна документација доступна:**

Конкурсна документација се може преузети на адреси наручиоца:

Основна школа „Ђура Јакшић“ у Параћину, ул.Раваничка бр.3

Сваког радног дана од 8.00 до 12.00 часова , до дана и часа истека рока за подношење понуда, на Порталу јавних набавки или интернет страници наручиоца

**Начин подношења понуда и рок за подношење понуде:**

Понуде се подносе у затвореној и запечаћеној коверти на адресу наручиоца :Основна школа „Ђура Јакшић“, Параћин, ул.Раваничка бр.3 или непосредно (лично) у секретаријату школе, са назнаком „**Не отварати – Понуда за јавну набавку услуга –услуге превоза ученика** у периоду од 01.03.2018. године до 28.02. 2019.године

На полеђини коверте, понуђач уписује тачан назив и адресу, телефон и факс, као и име и презиме овлашћеног лица за контакт.

Рок за подношење понуда је до 14. 02. 2018.године до 11.00 часова

**Место,време и начин отварања понуда:**

Јавно отварање понуда одржаће се 14. 02.2019.год.у 11.30 часова у просторијама ОШ'' Ђура Јакшић'' у Параћину. У поступку отварања понуда могу активно учествовати само овлашћени представници подносилаца понуда.

Услови под којима представници понуђача могу учествовати у поступку отварања понуда:

Пре почетка поступка јавног отварања понуда, представници понуђача који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћења за учешће у поступку јавног отварања понуда. Уколико поступку отварања присуствује законски заступник понуђача, неопходно је да се као такав легитимише изводом из АПР и личним документима (лична карта, пасош и др.)

**Рок за доношење одлуке:**

Оквирни рок у коме ће наручилац донети одлуку о додели уговора – **5** дана од дана отварања понуда.

Лице за контакт: Миланка Никодијевић, секретар школе; тел/факс 035/563-294, адреса електронске поште:dj.jaksic.pn@gmail.com

Директор школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Светлана Гајић, проф.разр.наставе